ཕྱི་དྲོ་དེར་བསོད་ནམས་འབག་བཙོག་གིས་འདྲུད་འཐེན་འཁོར་ལོ་ཞིག་གླས་ཏེ་འཕྲུལ་ཆས་པ་ར་པུ་རིག་གང་དྲུད་ནས་ཡོང་དུས།གྲོ་ཞིང་ཁ་སྡེ་བའི་མི་མང་ཆེ་བས་འདྲུད་འཐེན་འཁོར་ལོའི་ནང་གི་དངོས་པོ་དེ་ཅི་ཡིན་པ་གསལ་བོ་ཞིག་མ་ཤེས།འདྲུད་འཐེན་འཁོར་ལོ་རྡུལ་འཚེབ་བེར་བསོད་ནམས་འབག་བཙོག་ཚང་གི་སྒོ་ཁར་ཏན་སེ་བསྡད་མ་ཐགབྱིས་པ་རྣམས་ཕྱོགས་བཞི་མཚམས་བརྒྱད་ནས་བརྒྱུགས་ཡོང་སྟེ།འདྲུད་འཐེན་འཁོར་ལོའི་མཐའ་ལ་རུབ་ཅིང་ངོ་མཚར་བའི་མིག་གིས་བསོད་ནམས་འབག་བཙོག་གི་གདོང་ལ་ལྟ་ཙམ་དང་།འདྲུད་འཐེན་འཁོར་ལོའི་ནང་གི་འཕྲུལ་ཆས་དེ་དག་ལ་ལྟ་ཙམ།དེ་ནས་ཕན་ཚུན་གྱི་གདོང་ལ་ལྟ་ཙམ་ལྟ་ཙམ་བྱེད།